[pic] | COMISIA COMUNITĂŢILOR EUROPENE |

Bruxelles, 10.6.2008

COM(2008) 346 final

Propunere de

DECIZIE A CONSILIULUI

de modificare a Deciziei 2006/493/CE de stabilire a valorii sprijinului comunitar pentru dezvoltarea rurală pentru perioada 1 ianuarie 2007 - 31 decembrie 2013, a defalcării anuale a acestuia, precum și a sumei minime care trebuie alocată regiunilor care pot beneficia de obiectivul „convergență”

(prezentată de Comisie)

EXPUNERE DE MOTIVE

Decizia 2006/493/CE de stabilire a valorii sprijinului comunitar pentru dezvoltarea rurală pentru perioada 1 ianuarie 2007 - 31 decembrie 2013, a defalcării anuale a acestuia, precum și a sumei minime care trebuie alocată regiunilor care pot beneficia de obiectivul „convergență” trebuie modificată pentru a ține seama de decizia autorității bugetare de a transfera anumite credite de angajament din 2007 pentru 2008 și anii următori. Aceste credite privesc programul de dezvoltare rurală pentru România, treisprezece programe privind Spania și un program privind Portugalia. Aceste credite nu au putut fi angajate în 2007 din cauza aprobării tardive a programelor, care poate fi explicată prin mai mulți factori legați, în special, de alegerea unei strategii de programare cu dublu nivel, de transmiterea tardivă a documentelor de programare legată de constrângerile instituționale proprii fiecărui stat membru, ca și de durata anumitor schimburi dintre statele membre în cauză și serviciile Comisiei privind unele aspecte speciale. Prin urmare, creditele privind aceste 15 programe trebuie realocate pentru perioada 1 ianuarie 2008 – 31 decembrie 2013. Valorile care figurează în anexa la prezenta propunere de decizie sunt calculate atât în prețuri la nivelul anului 2004 cât și în prețuri actuale.

Propunere de

DECIZIE A CONSILIULUI

de modificare a Deciziei 2006/493/CE de stabilire a valorii sprijinului comunitar pentru dezvoltarea rurală pentru perioada 1 ianuarie 2007 - 31 decembrie 2013, a defalcării anuale a acestuia, precum și a sumei minime care trebuie alocată regiunilor care pot beneficia de obiectivul „convergență”

CONSILIUL UNIUNII EUROPENE,

având în vedere Tratatul de instituire a Comunității Europene,

având în vedere Regulamentul (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR)[1], în special articolul 69 alineatul (1),

având în vedere propunerea Comisiei[2],

întrucât:

(1) Decizia 2006/493/CE a Consiliului din 19 iunie 2006 de stabilire a valorii sprijinului comunitar pentru dezvoltarea rurală pentru perioada 1 ianuarie 2007 – 31 decembrie 2013, a defalcării anuale a acestuia, precum și a sumei minime care trebuie alocată regiunilor care pot beneficia de obiectivul „convergență”[3] stabilește valoarea sprijinului comunitar pentru dezvoltarea rurală pentru perioada 1 ianuarie 2007 – 31 decembrie 2013, defalcarea anuală a acestuia, precum și suma minimă care trebuie alocată regiunilor care pot beneficia de obiectivul „convergență”.

(2) Ca urmare a deciziei autorității bugetare de a transfera anumite credite de angajament destinate sprijinului comunitar pentru dezvoltarea rurală în temeiul Regulamentului (CE) nr. 1698/2005 neutilizate în 2007 și în conformitate cu dispozițiile punctului 48 din Acordul interinstituțional între Parlamentul European, Consiliu și Comisie privind disciplina bugetară și buna gestiune financiară[4] este necesar să se modifice Decizia 2006/493/CE în scopul realocării acestor credite pentru perioada 1 ianuarie 2008 – 31 decembrie 2013.

(3) Prin urmare, Decizia 2006/493/CE trebuie modificată în consecință,

DECIDE:

Articolul 1

Anexa la Decizia 2006/493/CE se înlocuiește cu textul din anexa la prezenta decizie.

Articolul 2

Prezenta decizie se aplică începând cu exercițiul bugetar 2008.

Adoptată la Bruxelles,

Pentru Consiliu

Președintele

ANEXĂ

Valoarea totală a creditelor de angajament pentru 2007 – 2013, defalcarea anuală și suma minimă care trebuie alocată regiunilor care pot beneficia de obiectivul „convergență” (*)

prețuri 2004 în EUR (**) | 2007 | 2008 | 2009 | 2010 | 2011 | 2012 | 2013 | Total |

Valoarea totală pentru UE 25, plus Bulgaria și România | 9 325 497 783 | 10 788 767 263 | 10 515 007 756 | 10 278 583 653 | 9 824 886 713 | 9 588 187 168 | 9 356 225 581 | 69 677 155 918 |

Suma minimă destinată regiunilor care pot beneficia de obiectivul „convergență” | 27 676 975 284 |

Valoarea totală a creditelor de angajament pentru 2007 – 2013, defalcarea anuală și suma minimă care trebuie alocată regiunilor care pot beneficia de obiectivul „convergență” (*)

prețuri actuale în EUR (**) | 2007 | 2008 | 2009 | 2010 | 2011 | 2012 | 2013 | Total |

Valoarea totală pentru UE 25, plus Bulgaria și România | 9 896 292 851 | 11 678 108 653 | 11 609 418 209 | 11 575 354 634 | 11 285 706 554 | 11 234 089 442 | 11 181 555 662 | 78 460 526 005 |

Suma minimă destinată regiunilor care pot beneficia de obiectivul „convergență” | 31 232 644 963 |

(*) Înainte de modularea obligatorie și de alte transferuri de cheltuieli legate de piață și de plăți directe ale politicii agricole comune pentru dezvoltare rurală

(**) Valorile sunt rotunjite la cel mai apropiat euro.

FIȘĂ FINANCIARĂ |

1. | LINIE BUGETARĂ: 05 04 05 01 | CREDITE 2008: CE: 13 274 839 325 EUR (ținând seama de bugetul rectificativ nr. 2 la bugetul general 2008 modulare și transferuri Reg (CE) nr. 1782/2003) CP: 9 396 700 000 EUR |

2. | TITLU: Decizia Consiliului de modificare a Deciziei 2006/493/CE de stabilire a valorii sprijinului comunitar pentru dezvoltarea rurală pentru perioada 1 ianuarie 2007 - 31 decembrie 2013, a defalcării anuale a acestuia, precum și a sumei minime care trebuie alocată regiunilor care pot beneficia de obiectivul „convergență” |

3. | TEMEI JURIDIC: Articolul 69 alineatul (1) din Regulamentul (CE) nr. 1698/2005 al Consiliului |

4. | OBIECTIVE: Adaptarea Deciziei 2006/493/CE pentru a ține seama de reprogramarea creditelor în conformitate cu punctul 48 din Acordul interinstituțional privind disciplina bugetară și buna gestiune financiară |

5. | IMPLICAȚII FINANCIARE (1) | PERIOADĂ DE 12 LUNI (MEUR) | EXERCIȚIU FINANCIAR ÎN CURS 2008 (MEUR) | EXERCIȚIU FINANCIAR URMĂTOR 2009 (MEUR) |

5.0 | CHELTUIELI – DIN BUGETUL CE (prețuri 2004) – DIN BUGETELE NAȚIONALE – DIN ALTE SECTOARE | – | – | CE: CP: | 10 515 7 466 |

5.1 | VENITURI – RESURSE PROPRII ALE CE (PRELEVĂRI/TAXE VAMALE) – LA NIVEL NAȚIONAL | – | – | – |

2010 | 2011 | 2012 | 2013 |

5.0.1 | CHELTUIELI ESTIMATE (prețuri 2004) CA (credite de angajament) CP (credite de plată) | 10 279 8 615 | 9 825 8 949 | 9 588 8 949 | 9 356 9 217 |

5.1.1 | VENITURI ESTIMATE | – | – | – | – |

5.2 | METODA DE CALCUL: – |

6.0 | POSIBILITATE DE FINANȚARE PRIN CREDITE ÎNSCRISE LA CAPITOLUL CORESPUNZĂTOR DIN BUGETUL ÎN CURS DE EXECUȚIE | DA NU |

6.1 | POSIBILITATE DE FINANȚARE PRIN TRANSFER ÎNTRE CAPITOLELE BUGETULUI ÎN CURS DE EXECUȚIE | DA NU |

6.2 | NECESITATEA UNUI BUGET SUPLIMENTAR | DA NU |

6.3 | CREDITE CARE TREBUIE ÎNSCRISE ÎN BUGETELE VIITOARE | DA NU |

OBSERVAȚII: (1) Transferul creditelor din 2007 pentru anul 2008 și anii următori implică o ușoară scădere a valorii totale pentru perioada 2007-2013, exprimată în prețuri 2004. Același lucru este valabil în cazul sumei minime destinate regiunilor care pot beneficia de obiectivul „convergență”. Totuși, pentru a oferi o imagine completă, anexa include acum atât prețurile 2004 cât și prețurile actuale. În toate cazurile, anexa reflectă adaptarea pachetelor financiare ca urmare a reprogramării creditelor 2007 neutilizate. |

[1] JO L 277, 21.10.2005, p. 1. Regulament modificat ultima dată prin Regulamentul (CE) nr. 146/2008 (JO L 46, 21.2.2008, p. 1).

[2] JO C …, …, p. ….

[3] JO L 195, 15.7.2006, p. 22.

[4] JO C 139, 14.6.2006, p. 1.